BASES REGULADORAS PARA A CONCESIÓN DE SUBVENCIÓNS PARA A ORGANIZACIÓN E DESENVOLVEMENTO DE ACTIVIDADES DEPORTIVAS NO ANO 2015
ADMINISTRACIÓN LOCAL — Municipal — Pontevedra (Subvencións, 13/05/2015)

A Xunta Reitora do Instituto Municipal de Deportes de Pontevedra, en sesión ordinaria que tivo lugar o día 5 de maio de 2015, aprobou as bases e convocatoria para a concesión da seguinte subvención: A presente convocatoria, ten por obxecto regular o procedemento de concesión de subvencións, en réxime de concorrencia competitiva, para fomentar a organización e desenvolvemento de actividades que poidan ser consideradas de interese social, contribúan o fomento da práctica de actividade físico-deportiva entre a poboación e promocionen o Concello a través do deporte referido a: a) competicións, das distintas modalidades deportivas, recoñecidas pola federación co carácter de campionato galego, nacional, internacional ou fases de sector e b) Actividades puntuais de promoción deportiva que persigan obxectivos educativos, lúdicos, funcionais, psicosociais a través da actividade física e o deporte na poboación do concello, procurando unha optimización dos recursos existentes no Concello de Pontevedra. Poderán solicitar as subvencións reguladas na presente convocatoria: a) as asociacións e entidades deportivas privadas, validamente constituídas sen ánimo de lucro, adaptadas as disposicións da Lei 3/2012, de 2 abril, do deporte de Galicia, que teñan o seu domicilio social no Concello de Pontevedra, realicen actividades de interese municipal e se atopen debidamente inscritas no Rexistro Municipal de Asociacións e no Rexistro de Entidades Deportivas da Xunta de Galicia b) as federacións deportivas, aínda que non teñan o seu domicilio no concello de Pontevedra, cando desenvolvan actividades de interese municipal dentro do termo municipal, en beneficio do mesmo. Non poderán ser beneficiarios de subvencións: Quedan excluídas desta convocatoria as seguintes actividades: 1 Aquelas actividades ou programas incluídos noutras convocatorias do IMD de Pontevedra.2 Actividades incluídas no programa “Xogade” da Xunta de Galicia, subvencionado por dito organismo.3 Actividades que non cumpran algún requisito das presentes bases. Poderán ser obxecto de subvención as actividades deportivas desenvoltas entre o 1 de novembro de 2014 e o 31 de decembro de 2015, encadradas en: 1 Competicións deportivas: organización e desenvolvemento de competicións, das distintas modalidades deportivas, recoñecidas pola federación correspondente co carácter de campionato galego, nacional, internacional ou fases de sector. No suposto de federacións deportivas as actividades teñen que ser de ámbito territorial superior ao seu propio ámbito territorial de actuación.2 Actividades puntuais de promoción deportiva: organización e desenvolvemento de actividades que persigan obxectivos educativos, lúdicos, funcionais e psicosociais a través da actividade física e o deporte na poboación do concello, procurando unha optimización dos recursos existentes no Concello de Pontevedra (exemplo: xornadas de divulgación e promoción deportiva, exhibicións, torneos, trofeos, competicións deportivas, campus, ou similares). A contía da subvención estará en función do custo dos programas presentados e dos recursos cos que conte o IMD de Pontevedra para os cubrir parcialmente. Cando se trate de actividades de grande interese público, de promoción turística e económica do municipio, organizadas por entidades deportivas sen ánimo de lucro, e desenvoltas fóra da programación habitual do/a organizador/a, a subvención concedida poderá chegar ata o 100% do custo da actividade. En ningún caso o importe da subvención do IMD de Pontevedra poderá ser de tal contía que, illadamente ou en concorrencia con outras subvencións ou axudas, supere o custo total da actividade que vaia desenvolver a entidade beneficiaria. A subvención que se conceda partirá de aplicar unha porcentaxe ao orzamento inicialmente achegado. O importe final da subvención virá determinado da aplicación de dita porcentaxe ao balance final de ingresos e gastos da actividade subvencionada. A subvención aprobada poderá ser revisada, unha vez coñecido o financiamento do gasto a través das contribucións complementarias de axudas de outras entidades, así como, no seu caso, outros ingresos, de tal xeito que a súa contía definitiva alcance, como máximo, a diferenza entre os ingresos e gastos reais da actividade. A subvención aprobada poderá ser revisada de oficio polo IMD de Pontevedra, unha vez coñecido o balance final de gastos e ingresos. Para o financiamento destas subvencións destínanse os créditos imputados a aplicación orzamentaria 09.3410.489.02 do orzamento de gastos do ano 2015 cun importe total de 60.500,00 € segundo o seguinte detalle: Segundo o artigo 58.4 do Regulamento da LGS aprobado polo RD 887/2006 de 21 de xullo, a contía máxima concedida para cada una das liñas (25.000,00 € asignada competicións deportivas e 35.500,00€ asignada a actividades puntuais de promoción) poderá alterarse, dentro do límite máximo de 60.500,00 € sen que dea lugar a unha nova convocatoria, logo de proceder ao análise das solicitudes e publicando o reparto final antes de resolver a convocatoria de subvencións. A contía asignada a cada liña de subvención estará en función do custo dos programas, dos criterios de baremación e dos recursos con que se conte para cubrir os proxectos, especificándose unha contía total máxima das subvencións convocadas dentro dos créditos dispoñibles que ascenderá a 60.500,00 € sen estabrecerse un limite máximo por beneficiario. As entidades interesadas en participar nesta convocatoria deberán presentar a documentación xenérica e específica, para cada actividade, que se relaciona a continuación: Anexo 1. Solicitude de subvención. Anexo 2. Declaración responsable que comprende: Anexo 3. Proxecto Técnico. Proxecto da actividade que pretenden realizar con especificación, entre outros, do lugar, data, horario e responsable/s técnico/s do desenvolvemento do evento, obxectivos que se queren conseguir, espazos e soportes publicitarios que destinarán ao IMD de Pontevedra, outros medios de publicidade, estimación de participantes con detalle por idades e sexo. Anexo 4. Orzamento de gastos e ingresos da actividade, detallando cada un dos gastos e ingresos e expresando o financiamento previsto. Cando o evento sexa oficial, certificado federativo que autorice a realización da actividade e no que se indique a súa categoría (local, provincial, autonómico, nacional, internacional ou fase de sector). Autorizacións do/a responsable da instalación onde se pretenda realizar a actividade (de non celebrarse en instalacións deportivas municipais) e calquera outra necesaria para o desenvolvemento da actividade. Deberán achegar, salvo que xa foron presentados con anterioridade no IMD Pontevedra, os documentos que seguen: O IMD Pontevedra xestionará, de oficio, o certificado municipal de estar o corrente das obrigas fiscais co Concello de Pontevedra e co propio IMD, así como o certificado municipal de estar inscrito no Rexistro Municipal de Asociacións, e incorporará os xustificantes ao expediente de solicitude. A instancia, xunto coa restante documentación, presentarase no Rexistro do IMD Pontevedra, sito no Pavillón Municipal de Deportes, R/ Juan Manuel Pintos, s/n, 36005-Pontevedra, de luns a venres de 09:00 h. a 13:30 h., ou en calquera das formas previstas no artigo 38.4 da Lei 30/92, do 26 de novembro, de réxime xurídico das administracións públicas e do procedemento administrativo común. O prazo de presentación de solicitudes será de quices días naturais a contar dende o día seguinte á súa publicación no Boletín Oficial da Provincia de Pontevedra. As bases estarán a disposición das entidades interesadas nas oficinas do Instituto Municipal de Deportes e poderán solicitar o seu envío no correo electrónico imdadministracion@pontevedra. eu No suposto de que as solicitudes presentadas non reúnan os requisitos sinalados, requirirase ás entidades solicitantes para que no prazo de 10 días emenden as anomalías, advertíndoas de que, no caso contrario, arquivarase a solicitude. Os criterios de valoración para determinar a subvención e fixar da súa contía serán, como mínimo, os seguintes: 1 Criterios de valoración: 1.1. Para competicións deportivas: 1.1.1. Repercusión social: número de edición e número de xornadas, ata 25 puntos (25%). 1.1.2. Polo nivel de participación e número de participantes, ata 30 puntos (30%). 1.1.3. Polo nivel do evento deportivo, ata 25 puntos (25%). 1.1.4. Polos recursos económicos: impacto (total do orzamento), viabilidade e contribución da entidade, ata 20 puntos (20%). 1.2 Actividades puntuais de promoción deportiva: 1.2.1 Consolidación do programa e repercusión social: número de edicións, e número de xornadas da actividade. Ata 20 puntos (20%). 1.2.2 Destinatarios do programa: número de participantes, nivel deportivo e poboación á que se dirixe principalmente. Ata 25 puntos (25%). 1.2.3 Recursos económicos: impacto (total do orzamento), viabilidade e aportación da entidade. Ata 15 puntos (15%). 1.2.4 Valoración técnica do proxecto: Nivel de adaptación da actividade as directrices do Instituto Municipal de Deportes de Pontevedra e valoración da adecuación técnica do proxecto presentado. Ata 30 puntos (30%). 1.2.5 Coordinación nas datas de desenvolvemento con intereses municipais (período estival, Festas da Peregrina, Nadal e Semana Santa). Ata 10 puntos (10%). O valor do punto será o resultado de dividir o importe total das subvencións establecidas entre os puntos asignados ao conxunto das solicitudes admitidas. A subvención será a suma resultante do valor de todos os puntos obtidos por cada solicitude. Para obter a condición de beneficiario será preciso acadar unha puntuación mínima de 15 puntos. A instrución do procedemento correspóndelle ao director do IMD de Pontevedra que realizará, de oficio, cantas actuacións estime necesarias para determinar, coñecer e comprobar os datos en virtude dos cales formulará a proposta de resolución. Fases: 1 O instructor avaliará as solicitudes presentadas en tempo e forma e emitirá unha primeira avaliación segundo os criterios e ponderacións da base 8ª. 2 O órgano colexiado, tendo en conta a avaliación do instrutor, emitirá un informe no que concrete o resultado da avaliación.3 O instructor, consonte o informe final do órgano colexiado, formulará a resolución provisional, debidamente motivada, a publicará no taboleiro de anuncios do IMD de Pontevedra e a notificará a todas as entidades. Os interesados disporán dun prazo de 10 días para presentar alegacións.4 Tras examinar as posibles alegacións, o instrutor formulará a proposta de resolución definitiva, na que indicará os solicitantes para os que se propón a concesión de subvención, a contía das subvencións concedidas, así como a especificación da avaliación dos criterios de valoración seguidos. O instrutor engadirá ao expediente un informe no que conste que as entidades beneficiarias cumpren todos os requisitos necesarios para acceder ás mesmas. A resolución provisional e a proposta de resolución definitiva non crean dereito a favor da entidade beneficiaria proposta fronte á administración mentres non se notifique a resolución da concesión. O órgano colexiado terá como función a emisión do informe no que concrete o resultado da avaliación realizada polo instrutor. Composición: 1 A presidencia do IMD de Pontevedra.2 Un/Unha vogal por cada grupo político representado no Pleno Municipal do Concello de Pontevedra.3 Un/Unha representante de entidades deportivas na Xunta Rectora do IMD de Pontevedra designado/a pola presidencia.4 Como secretario/a actuará o propio secretario/a do IMD de Pontevedra con voz e sen voto. A Xunta Reitora do IMD, tendo en conta a proposta de resolución definitiva, resolverá o procedemento. A resolución será motivada e conterá, de xeito expreso, a desestimación das solicitudes que non acaden subvención. O prazo máximo para resolver e notificar a resolución do procedemento non poderá exceder de seis meses, computándose o prazo dende a convocatoria. O vencemento do prazo sen ter notificado a resolución, lexitima aos interesados para entender desestimada por silencio administrativo a solicitude de concesión de subvención. O órgano administrativo concedente publicará no taboleiro de anuncios do IMD ás subvencións concedidas con expresión da convocatoria, o programa e crédito orzamentario ao que se imputen, beneficiarios, cantidade concedida e finalidade da subvención. A subvención entenderase aceptada polo solicitante se dentro do prazo de 10 días seguintes á recepción da comunicación do outorgamento, non manifesta nada en contra. As entidades beneficiarias das subvencións, unha vez aceptadas estas, expresa ou tacitamente, quedarán obrigadas a destinar os fondos percibidos para o obxecto concreto para o que foron concedidas. Do mesmo xeito someteranse as actuacións de comprobación e seguimento da aplicación da subvención polo IMD cos medios que estime oportunos e facilitará canta información sexa requirida pola Intervención do IMD e o Consello de Contas de Galicia, de ser o caso. As entidades beneficiarias comprometeranse a facer uso da lingua galega nas publicacións, cartelería, publicidade e toda a produción escrita da actividade subvencionada. Asemade, valorarase como criterio a ter en conta que as actividades realizadas contribúan a normalizar o uso oral da lingua galega. As entidades beneficiarias das subvencións quedan comprometidas a indicar de forma clara, en calquera soporte publicitario, o patrocinio do IMD de Pontevedra co seu logotipo oficial. Terá que se incluír o logotipo do IMD de Pontevedra, sendo do mesmo tamaño, como mínimo, aos doutros posibles patrocinadores, cando a contribución económica destes non sexa superior á subvención concedida polo IMD de Pontevedra, entendida como a suma das contribucións económicas, materiais ou de instalacións. O incumprimento da obriga especificada no parágrafo primeiro suporá a perda do dereito ao cobro do importe concedido. O incumprimento da obriga especificada no parágrafo segundo dará lugar á perda do dereito ao cobro do 10% do importe concedido. Esta deducción acumularase a outras que, de ser o caso, se puideran aplicar. Consideraranse gastos subvencionables aqueles que de xeito indudable respondan á natureza da actividade subvencionada, resulten estrictamente necesarios e sexan directamento imputables a actividade subvencionada. Os gastos de transporte, quilometraxe e manutención deberanse xustificar na memoria da actividade. Non se poderá imputar a cada actividade máis dun 20% de gastos xerais da entidade, salvo que expresamente se autorice polo órgano instrutor e se xustifique debidamente na memoria da actividade. En ningún caso o custo de adquisición dos gastos subvencionables poderá ser superior ao valor de mercado. Non serán subvencionables os gastos de capital (elementos inventariables) e os gastos correntes non relacionados directamente coa actividade subvencionada. Enténdese que existe subcontratación cando unha entidade beneficiaria concerte con terceiros a execución total ou parcial da actividade que constitúe o obxecto da subvención. Queda fóra de este concepto a contratación daqueles gastos en que teña que incorrer o beneficiario para a realización por si mesmo da actividade subvencionada. A porcentaxe máxima permitida para a subcontratación poderá ser do 75% do importe da actividade subvencionada. A subcontratación por riba do límite cuantitativo establecido no parágrafo anterior (75%) suporá unha minoración do dereito ao cobro da subvención que será proporcional ao exceso subcontratado. Esta dedución acumularase a outras que, de ser o caso, se puideran aplicar. Para poder percibir as subvencións concedidas, as entidades beneficiarias presentarán a documentación xustificativa no Rexistro do IMD de Pontevedra dentro dos trinta días hábiles seguintes á realización da actividade subvencionada ou, de estar rematada a actividade, dende a data da notificación da resolución definitiva. A documentación xustificativa será a seguinte: a) Anexo 1. Solicitude de pagamento de subvención. b) Anexo 2. Declaración responsable do/a presidente/a da entidade que comprende: c) Anexo 3. Memoria Técnica. Memoria detallada da organización da actividade deportiva (descrición do desenvolvemento da actividade, resultados, dossier de prensa, etcétera.). d) Certificado do seguro de responsabilidade civil, emitido pola entidade aseguradora, que acredite a cobertura da actividade subvencionada. e) Un exemplar de toda a publicidade e/ou información xerada pola actividade que acredite a participación do IMD Pontevedra e do Concello de Pontevedra no financiamento da actividade subvencionada. f) Anexo 4. Balance de gastos e ingresos. Comprenderá: g) Anexo 5. Relación de documentos contables para a xustificación da subvención. Comprenderá a declaración responsable do/a presidente/a da entidade de que os datos económicos que consignan son fiel reflexo dos rexistros contables da entidade á que representa e que os xustificantes legais que presentan para a xustificación da subvención foron aplicados á actividade subvencionada. O anexo 5 deberá vir acompañado dos documentos legais de xustificación de gastos polo importe mínimo do dobre da subvención concedida. (Facturas ou demais documentos de valor probatorio equivalente con validez no tráfico xurídico mercantil ou con eficacia administrativa – nóminas, Tcs, cartas de pago oficiais,.-). No caso de que o importe da subvención concedida fora superior ao 50% do total do gasto orzamentario, deberán achegar a totalidade dos xustificantes legais do gasto realizado. h) Anexo 6. Autorización da solicitude de certificados. Comprenderá autorización para que o organismo autónomo Instituto Municipal de Deportes do Concello de Pontevedra solicite á Axencia Estatal da Administración Tributaria, á Tesourería Xeral da Seguridade Social e á tesourería da Xunta de Galicia, os datos relativos ao cumprimento, por parte da entidade solicitante, das súas obrigas tributarias e coa Seguridade Social, para comprobar os requisitos establecidos nos artigos 13.2. e) e 34.5 da Lei 38/2003, do 17 de novembro, xeral de subvencións (BOE núm.276 do 18.11.2003), e nos artigos 22 e 23 do Real decreto 887/2006, do 21 de xullo, polo que se aproba o regulamento da Lei 38/2003 (BOE núm.176 do 25 de xullo de 2006. No entanto, a entidade solicitante poderá denegar o consentimento, debendo achegar os certificados que acrediten que a entidade solicitante se atopa o corrente das súas obrigas tributarias e coa Seguridade Social. Transcorrido o prazo establecido para a xustificación sen ter achegado a mesma ante o organo administrativo competente, este requerirá ao beneficiario para que no prazo improrrogable de 15 días achegue a xustificación. A falta de presentación da mesma neste prazo levará consigo a esixencia do reintegro e demais responsabilidades establecidas na Lei Xeral de Subvencións. A presentación da xustificación no prazo adicional establecido neste apartado dará lugar automáticamente á perda do 50% da contía concedida. A falta de presentación da documentación xustificativa nos prazos dos requerimentos producirá a perda total do dereito ao cobro. Os documentos que se acheguen como xustificantes da subvención deberán cumprir os requisitos seguintes: Permitirase a xustificación documental do pagamento no prazo de dez días dende o aboamento da subvención pola Tesourería do IMD do Concello de Pontevedra. No suposto de que a subvención teña como destino o pagamento a persoas físicas que prestan servizos retribuídos, pagamento de premios ou pagamento de axudas de custo, a entidade beneficiaria vén obrigada á retención do IRPF nos límites e coas excepcións da lexislación que rexe. Os pagamentos a persoal retribuído coa súa pertinente retención xustificarase a través da nómina correspondente, acompañada dos Tc’s e xustificación de ter ingresado a retención do IRPF. En ningún caso se lles recoñecerá valor probatorio os albarás, tíckets e simples “recibís”. Non serán subvencionables os gastos de capital (elementos inventariables) e os gastos correntes non relacionados directamente coa actividade subvencionada. A comprobación da subvención corresponderalle ao Director do IMD, que emitirá un informe que acredite a axeitada xustificación da subvención, a realización da actividade e o cumprimento da finalidade que determinou a concesión ou aproveitamento da subvención. Este informe incorporarase ao expediente para a súa fiscalización xunto coa conta xustificativa. O pagamento realizarase mediante transferencia bancaria unha vez presentada e aceptada a xustificación. Nos casos previstos no artigo 23 da Ordenanza xeral reguladora das subvencións no Concello de Pontevedra e os seus organismos autónomos (BOP 190, de 30 de setembro de 2004) o IMD de Pontevedra esixirá ás persoas físicas ou xurídicas beneficiarias da mesma o reintegro das cantidades correspondentes, de acordo co procedemento establecido no artigo 26 da mesma norma. Calquera dúbida que puidera xurdir en torno á interpretación de estas bases será resolta pola Xunta Reitora do IMD. Para o procedemento sancionador estarase ao disposto no Título II da Ordenanza Xeral de Subvencións do Concello e dos seus organismos autónomos, (BOP 190, de 30 de setembro de 2004). Contra a aprobación das presentes bases, que pon fin a vía administrativa, os interesados poderán interpor recurso potestativo de reposición ante a Xunta Reitora do organismo autónomo Instituto Municipal de Deportes de Pontevedra no prazo dun mes, a partir do día seguinte o da publicación das bases, segundo dispoñen os artigos 116 e 117 da Lei 4/1999, de modificación da Lei 30/1992, do Réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Xulgado do Contencioso-Administrativo de Pontevedra, consonte ao disposto nos artigos 8.1 e 46.1 da Lei 29/1998, de 13 de xuño, da xurisdición contencioso-administrativa. Non obstante, tamén se poderá interpoñer calquera outro recurso que as entidades interesadas estimen procedentes con arranxo ao dereito. Pontevedra, 5 de maio de 2015.—O Presidente do Instituto Municipal de Deportes, Agustín Fernández González.